Ο **Διαγωνισμός Τραγουδιού Eurovision Ασίας 2019** θα είναι ο πρώτος Διαγωνισμός Τραγουδιού Eurovision Ασίας. Θα είναι αντίστοιχος του Διαγωνισμού Τραγουδιού της Eurovision, ο οποίος διεξάγεται για πάνω από 60 χρόνια, και θα λάβει χώρα στην περιοχή της Ασίας και της Ωκεανίας. Ο διαγωνισμός αναμένεται να αποτελείται μόνο από έναν τελικό.

Τον Ιούλιο του 2018, αναφέρθηκε πως ο διαγωνισμό βρίσκεται ακόμα σε στάδιο ανάπτυξης.

Στις 31 Οκτωβρίου 2018, ανακοινώθηκε πως ο διαγωνισμός θα διεξαχθεί στη Χρυσή Ακτή, στο Κουίνσλαντ της Αυστραλίας. Ως ημερομηνία διεξαγωγής αναφέρθηκε η περίοδος από τις 30 Νοεμβρίου έως τις 7 Δεκεμβρίου 2019 και το Συνεδριακό και Εκθεσιακό Κέντρο Χρυσής Ακτής ως χώρος διεξαγωγής. Το event που θα διαρκέσει συνολικά 8 ημέρες θα περιλαμβάνει "καλλιτέχνες υψηλού επιπέδου" από τουλάχιστον 15 χώρες, εκδηλώσεις με "κόκκινο χαλί", συνεντεύξεις τύπου και έναν live τελικό διάρκειας 3 ωρών.

Μέχρι σήμερα, 26 Ιουλίου 2023, δεκαπέντε χώρες έχουν επιβεβαιώσει την επιθυμία τους να συμμετέχουν στον διαγωνισμό.

Προετοιμασία
------------

Τον Μάρτιο του 2016, ανακοινώθηκε πως είχε γίνει μία συμφωνία μεταξύ της Ευρωπαϊκής Ραδιοτηλεοπτικής Ένωσης (EBU) και του SBS, η οποία έδινε στο κανάλι, τα δικαιώματα για να δημιουργήσει μια παραλλαγή του Διαγωνισμού Τραγουδιού Eurovision, ώστε οι χώρες στην Ασία να μπορούν να συμμετέχουν σε έναν διαγωνισμό αντίστοιχο του ευρωπαϊκού. Οι κανονισμοί και η μορφή του διαγωνισμού βρίσκονται ακόμα σε αρχικό στάδιο μεταξύ του SBS και του συνεργάτη τους, για την παραγωγή, Blink TV. Η πρώτη έκδοση του διαγωνισμού, στον οποίο δεν είχε δοθεί, ακόμα, όνομα, ήταν να γίνει στην Αυστραλία το 2017.

Περισσότερες πληροφορίες για το θέμα κυκλοφόρησαν τον Μάιο του 2016, σχετικά με ποιοι φορείς έχουν την δυνατότητα να συμμετάσχουν, ενώ στον διαγωνισμό θα μπορούσαν να συμμετέχουν μέχρι και 68 χώρες. Τον ίδιο μήνα, ραδιοτηλεοπτικοί φορείς από την Ινδία, την Κίνα και τη Νότια Κορέα εξέφρασαν ενδιαφέρον για συμμετοχή. Τον Ιούλιο του 2016, ανακοινώθηκε πως τέσσερις χώρες είχαν επιβεβαιώσει ή εκφράσει το ενδιαφέρον τους για συμμετοχή στον διαγωνισμό, στον οποίο είχε δοθεί το όνομα *Διαγωνισμός Τραγουδιού Eurovision Ασίας*. Οι χώρες αυτές ήταν, η τότε διοργανώτρια χώρα, Αυστραλία, η Ιαπωνία, η Κίνα και η Νότια Κορέα. Τον Μάιο του 2017, ανακοινώθηκε πως 3 χώρες (Σιγκαπούρη, Χονγκ Κονγκ & Αυστραλία) είχαν θέσει υποψηφιότητες με σκοπό να διοργανώσουν και να φιλοξενήσουν τον πρώτο διαγωνισμό, η ημερομηνία του οποίου είχε μετακινηθεί το 2018, λόγω δυσκολιών στην οργάνωση και σε πολιτικά θέματα. Η διοργάνωση του διαγωνισμού ανακοινώθηκε επίσημα, στις 18 Αυγούστου 2017, από την EBU.

Τοποθεσία
---------

Εκτός από την Σιγκαπούρη, και άλλες χώρες έχουν εκφράσει το ενδιαφέρον τους για να φιλοξενήσουν τον διαγωνισμό : το Χονγκ Κονγκ και η Αυστραλία. Η Σιγκαπούρη έχει δηλώσει ότι θα ξοδέψει 4 εκατομμύρια δολάρια για την διοργάνωση του διαγωνισμού. Οι πόλεις του Σίδνεϊ και της Νέας Νότιας Ουαλίας έχουν δηλώσει έκαστη ότι θα διαθέσουν ένα σχετικά μεγάλο ποσό για την διοργάνωση του διαγωνισμού σε κάποια από αυτές. Το Χονγκ Κονγκ προσπαθεί και αυτό να "μπει στο παιχνίδι" της διοργάνωσης του διαγωνισμού.

Όταν επιλεγεί η διοργανώτρια χώρα, εκπρόσωποι του ραδιοτηλεοπτικού φορέα της διοργανώτριας χώρας, θα συναντηθούν με την Ομάδα Αναφοράς του Διαγωνισμού Τραγουδιού Eurovision Ασίας στα γραφεία της ABU, στην Κουάλα Λουμπούρ. Κατά τη διάρκεια της συνάντησης, οι εκπρόσωποι του ραδιοτηλεοπτικού φορέα θα παρακολουθήσουν ένα εργαστήριο όπου θα καλυφθούν αρκετά θέματα σχετικά με τη φιλοξενία και διοργάνωση του Διαγωνισμού Τραγουδιού της Ασίας, ενώ θα μάθουν περισσότερες πληροφορίες και από άλλους φορείς που είχαν προηγουμένως φιλοξενήσει τον Διαγωνισμό Τραγουδιού της Eurovision. Επιπλέον, θα έχουν την ευκαιρία να παρουσιάσουν τα πρώτα τους σχέδια σχετικά με τον διαγωνισμό 2018, όπως για παράδειγμα τις ποικίλες υποψηφιότητες για την διοργανώτρια πόλη και τις συμμετέχουσες χώρες.

Στις 31 Οκτωβρίου 2018, ανακοινώθηκε πως ο διαγωνισμός θα διεξαχθεί στη Συνεδριακό και Εκθεσιακό Κέντρο Χρυσής Ακτής, στο Κουίνσλαντ της Αυστραλίας.

Μορφή
-----

Αν και η αρχική ιδέα είχε παρουσιαστεί και υιοθετηθεί τον Μάρτιο του 2016, ο διαγωνισμός επιβεβαιώθηκε επίσημα στις 18 Αυγούστου 2017. Η μορφή του διαγωνισμού θα μοιάζει αρκετά με αυτήν του Διαγωνισμού Τραγουδιού Eurovision. Η μόνη διαφορά είναι ότι ο διαγωνισμός θα αποτελείται από μια μόνο εκδήλωση, τον τελικό, αντί να περιλαμβάνει δυο ημιτελικούς κι έναν τελικό ενώ μέχρι 20 χώρες θα συμμετέχουν.

Προκαταρκτική Λίστα Συμμετεχόντων
---------------------------------

Οι παρακάτω χώρες έχουν εκφράσει ενδιαφέρον για συμμετοχή στον διαγωνισμό:

| Χώρα | Καλλιτέχνης | Τραγούδι | Γλώσσα |
| --- | --- | --- | --- |
|  Αυστραλία |  |  |  |
|  Βανουάτου |  |  |  |
|  Βιετνάμ |  |  |  |
|  Ηνωμένα Αραβικά Εμιράτα |  |  |  |
|  Ιαπωνία |  |  |  |
|  Ινδία |  |  |  |
|  Ινδονησία |  |  |  |
|  Καζακστάν |  |  |  |
|  Κίνα |  |  |  |
|  Μαλδίβες |  |  |  |
|  Νέα Ζηλανδία |  |  |  |
|  Νήσοι Σολομώντα |  |  |  |
|  Νότια Κορέα |  |  |  |
|  Παπούα Νέα Γουινέα |  |  |  |
|  Σιγκαπούρη |  |  |  |
|  Τουρκία |  |  |  |
|  Χονγκ Κονγκ |  |  |  |

Άλλες xώρες
-----------

Παρά τις πρώτες φήμες που ήθελαν κάθε χώρα να διαθέτει έναν ραδιοτηλεοπτικό σταθμό, ο οποίος να είναι πλήρες μέλος της ABU (Ραδιοτηλεοπτική Ένωση Ασίας-Ωκεανίας), για να μπορεί να συμμετάσχει, αργότερα επιβεβαιώθηκε ότι ο διαγωνισμός είναι ανοιχτός σε όλες τις ασιατικές χώρες, ανεξάρτητα από το αν έχουν κάποιον δημόσιο τηλεοπτικό σταθμό. Αρκετές χώρες έχουν επιβεβαιώσει την συμμετοχή τους στον διαγωνισμό ενώ δεν έχουν ακόμα αποκαλυφθεί οι πληροφορίες από τις υπόλοιπες χώρες σχετικά με την συμμετοχή τους στον Διαγωνισμό Τραγουδιού.

Δείτε επίσης
------------

* Διαγωνισμός Τραγουδιού Eurovision 2019
* Παιδικός Διαγωνισμός Τραγουδιού Eurovision 2019
* Διαγωνισμός Χορωδίας Eurovision 2019
* Διαγωνισμός Νέων Χορευτών Eurovision 2019

Σημειώσεις & παραπομπές
-----------------------

### Παραπομπές

1. ↑  «Eurovision Asia on hold? Organisers and EBU "still early in the development process"». *ESCXTRA.com* (στα Αγγλικά). 13 Ιουλίου 2018. Αρχειοθετήθηκε από το πρωτότυπο στις 15 Ιουλίου 2018. Ανακτήθηκε στις 8 Ιανουαρίου 2019.
2. 1 2 3 4 5 6  «Gold Coast to host inaugural Eurovision Asia». *www.9news.com.au*. Ανακτήθηκε στις 8 Ιανουαρίου 2019.
3. ↑  Anthony Granger (21 Μαρτίου 2016). «Asia: SBS To Create Eurovision Song Contest In Asia». *Eurovoix*. Ανακτήθηκε στις 21 Αυγούστου 2017.
4. 1 2  «Eurovision Song Contest concept to be developed in Asia!».. Ανακτήθηκε στις 2017-08-21.
5. ↑  «Eurovision Song Contest concept to be developed in Asia!».. Ανακτήθηκε στις 2017-08-21.
6. ↑  «Asiavision: 12 Countries The Aim For The First Contest - Eurovoix World» (στα αγγλικά). *Eurovoix World*. 2016-05-07. Αρχειοθετήθηκε από το πρωτότυπο στις 2016-05-07.. Ανακτήθηκε στις 2017-08-21.
7. ↑  Moran, Robert (21 Αυγούστου 2017). «Eurovision Asia is officially on its way». *The Daily Advertiser* (στα Αγγλικά). Ανακτήθηκε στις 8 Ιανουαρίου 2019.
8. ↑  «Eurovision Asia: Up To 20 Countries Can Compete - Eurovoix World» (στα αγγλικά). *Eurovoix World*. 2016-07-11. Αρχειοθετήθηκε από το πρωτότυπο στις 2016-09-16.. Ανακτήθηκε στις 2017-08-21.
9. 1 2 3 4 5 6 7 8  «Three Cities Interested in Hosting Eurovision Asia - Eurovoix World» (στα αγγλικά). *Eurovoix World*. 2017-05-12. Αρχειοθετήθηκε από το πρωτότυπο στις 2017-08-05.. Ανακτήθηκε στις 2017-08-20.
10. 1 2  «The Greatest Song Contest in the World is coming to Asia!».. Ανακτήθηκε στις 2017-08-21.
11. ↑  «Eurovision Insight Podcast: Insight Asks Australian Head Of Delegation Paul Clarke». *ESC Insight - Home of the Unofficial Eurovision Song Contest Podcast*. 6 Μαΐου 2017. Ανακτήθηκε στις 21 Αυγούστου 2017.
12. ↑  «Programme Calendar 2018». *www.abu.org.my*. Αρχειοθετήθηκε από το πρωτότυπο στις 19 Απριλίου 2019. Ανακτήθηκε στις 8 Ιανουαρίου 2019.
13. ↑  van Lith, Nick (26 Αυγούστου 2017). «Television Blong want Vanuatu to compete at Eurovision Asia». *escxtra.com*. ESCXTRA.com. Αρχειοθετήθηκε από το πρωτότυπο στις 23 Ιουνίου 2018. Ανακτήθηκε στις 26 Αυγούστου 2017.
14. ↑  «Kazakhstan: Khabar Agency Negotiating Eurovision Asia Song Contest Participation - Eurovoix World» (στα αγγλικά). *Eurovoix World*. 2018-01-12. Αρχειοθετήθηκε από το πρωτότυπο στις 2018-01-13.. Ανακτήθηκε στις 2018-01-13.
15. ↑  «Maldives: PSM Interested in Participating in Eurovision Asia - Eurovoix World» (στα αγγλικά). *Eurovoix World*. 2018-01-04. Αρχειοθετήθηκε από το πρωτότυπο στις 2018-01-05.. Ανακτήθηκε στις 2018-01-05.
16. ↑  «New Zealand: TVNZ Looking at Eurovision Asia Participation - Eurovoix World» (στα αγγλικά). *Eurovoix World*. 2017-08-22. Αρχειοθετήθηκε από το πρωτότυπο στις 2017-08-23.. Ανακτήθηκε στις 2017-08-22.
17. ↑  «Solomon Islands: SIBC Interested in Eurovision Asia - Eurovoix World» (στα αγγλικά). *Eurovoix World*. 2017-08-23. Αρχειοθετήθηκε από το πρωτότυπο στις 2017-08-23.. Ανακτήθηκε στις 2017-08-24.
18. ↑  «Papua New Guinea: National Broadcasting Corporation Show Interest in Eurovision Asia - Eurovoix World» (στα αγγλικά). *Eurovoix World*. 2017-12-28. Αρχειοθετήθηκε από το πρωτότυπο στις 2017-12-28.. Ανακτήθηκε στις 2017-12-29.
19. ↑  «TRT Eurovision Asia'ya katılıyor! - ESC Turkey». Αρχειοθετήθηκε από το πρωτότυπο στις 12 Δεκεμβρίου 2018. Ανακτήθηκε στις 8 Ιανουαρίου 2019.
20. ↑  «Eurovision Asia: Full membership in the ABU is NOT required to participate in the song contest». *wiwibloggs* (στα Αγγλικά). 28 Αυγούστου 2017. Ανακτήθηκε στις 8 Ιουλίου 2018.

Εξωτερικοί Σύνδεσμοι
--------------------

* Επίσημη Ιστοσελίδα

  


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Διαγωνισμός Τραγουδιού Eurovision Ασίας |
| --- |
|  |
| 
* Διαγωνισμός Χορωδίας Eurovision
* Διαγωνισμός Χορού Eurovision
* Διαγωνισμός Τραγουδιού Eurovision
* Διαγωνισμός Νέων Χορευτών Eurovision
* Διαγωνισμός Νέων Μουσικών Eurovision
* Παιδικός Διαγωνισμός Τραγουδιού Eurovision
 |
|  |
| Διαγωνισμοί | 
* *2019*
 |
|  |
| Χώρες | 

|  |  |
| --- | --- |
| Ενεργές | 
* Αυστραλία
* Βανουάτου
* Ιαπωνία
* Καζακστάν
* Κίνα
* Μαλδίβες
* Νέα Ζηλανδία
* Νήσοι Σολομώντα
* Νότια Κορέα
* Παπούα Νέα Γουινέα
* Σιγκαπούρη
* Χονγκ Κονγκ
 |

 |
|  |
| 
* Κατηγορία Κατηγορία
* Πύλη Portal

]] |

 |